În sfârșit, am ajuns!
Ōoku!
Eu adun ofrandele pentru Sărbătoarea Nașterii!
Așezați-vă la coadă!
Ōoku e interzis bărbaților!
Pot intra doar femeile cu dispensă!
Acesta e Ōoku?
Vai de mine! Ce palpitant!
Mulțumesc!
Ce bine! Nu s-au turtit.
Știi ce sunt?
Nu, dar cu siguranță sunt delicioase.
Orez cu miso și magnolie.
Miros minunat!
- Vrei un pachețel? - Poftim?
Bunica mi-a dat să le ajungă tuturor celor din Ōoku.
Am venit să lucrez în Ōoku.
Eu sunt Kame.
Și eu o să lucrez în Ōoku de azi.
Pe mine mă cheamă Asa.
De-a dreptul irezistibile...
Miroase a miso pe frunză de magnolie făcut pe grătar.
Poți să iei și tu un pachețel dacă vrei!
Ți-aș fi recunoscător.
Zi bună!
Voi, de colo! Domnița Asa și domnița Kame, nu?
Sunteți la fel de frumoase precum umblă vorba.
Vă mulțumim!
Încântate de cunoștință!
Călătoria precis a fost anevoioasă!
Eu sunt Sakashita, santinela.
Sunt portar al Ōoku, și păzesc Poarta Nanatsu.
Dați-mi voie să vă iau cuferele!
Mulțumesc!
Dar asta e tot ce am. Pot s-o duc singură.
Înțeleg! Dar domnița Kame are multe bagaje.
Jupâne Sakashita, vă rog să gustați din orezul bunicii!
Ce frumos miroase!
Să-ți pregătesc o poțiune de dragoste, în caz de nevoie?
Dumneata cine mai ești?
Un modest negustor de leacuri.
Vând poțiuni britanice de dragoste care farmecă orice domniță...
Nu mă interesează!
Ești cam necurat dumneata!
Ce-i cu ținuta asta?
Domniță Asa, domniță Kame!
Să nu vă încurcați cu alde domnul!
Precis o să iasă cu bucluc!
Să continuăm conversația mai târziu!
Mare figură sunteți!
Pe curând!
Hiramoto, suntem în Ōoku!
Fii civilizat!
O clipă, Saburomaru! Se apropie niște domnițe frumoase.
Nu-i așa că sunt superbe?
Potolește-te odată!
Dacă te mai prostești, îți iau dispensa și-o arunc!
Nu fi așa crispat! Hai să ne simțim bine!
De siguranță, arătați-mi dispensele!
Ce? Unde o fi?
Servitoarele principale, doamna Awashima și doamna Mugitani, vă așteaptă!
Prima impresie e hotărâtoare. Mult noroc!
O să mă prezint de cum intru.
Să nu uitați să mâncați orezul!
Mulțumesc!
Măi, băiete!
Ai nevoie de poțiunea aceea de dragoste?
Ōoku nu e pentru alde dumneata!
E doar pentru femeile venite să-l servească pe Maiestatea Sa.
N-ai ce căuta dincolo de Poarta Nanatsu!
Dacă încerci să intri fără voie,
o să-ți pierzi capul.
Pe curând, Negustorule!
Și n-am nevoie de poțiuni!
Unu, doi!
MONONOKE: FANTOMA DIN PLOAIE
Salutări!
Doamna Awashima se ocupă de oaspeți.
Eu sunt Mugitani. Mă ocup de chestiunile zilnice.
Eu sunt Asa.
Eu sunt Kame.
Abia așteptăm să lucrăm împreună!
Vă rog, sorbiți!
Asta e apa Zeiței Apei, care veghează asupra noastră.
Toate femeile din Ōoku o beau în fiecare dimineață.
Sub aripa Zeiței Apei,
suntem mereu pregătite să aducem pe lume un succesor.
Apoi, luați cele mai prețuite lucruri pe care le-ați adus de acasă
și dați-le ofrandă fântânii!
Lepădați fata care ați fost până acum!
Cine am fost până acum...
S-o lepăd?
Toate devenim proprietatea Maiestății Sale.
- Ne dăm trupul și sufletul. - Sunt obiecte.
Așa e!
Sunt în stare...
Bunica mi-a dat aceste pachețele de orez.
M-am gândit că o să le mâncăm
cu toatele, împreună...
Ce...
Fără îndoială, acum vei servi cu mai multă râvnă.
- Salutări, doamnă Utayama! - Salutări, doamnă Utayama!
Dacă vă cramponați de obiectele dragi,
nu o să puteți să vă faceți datoria.
Iertare!
Datoria ne cere să ne aruncăm lucrurile dragi?
Văd că nu te sfiești să spui ce ai în cap!
Studiez caligrafia de la o vârstă fragedă.
Datorită reușitelor mele, am avut prilejul de a veni aici.
Așa fiind, tata m-a povățuit să-mi continui studiile.
Totuși, nu am nimic într-atât de important încât să merite aruncat.
Nu ai nimic prețios?
- Pieptănul ăsta e de la bunica. - Kame!
A zis să-l păstrez ca să-mi țină noroc.
Stai! Nu ești nevoită să-l arunci!
Ba da.
Trebuie să fac ce se cuvine în Ōoku.
Ceva a prins formă.
O să vă udați!
Doamnă Utayama!
Îmi pare rău că ați asistat la așa ceva!
Fătucă, ce faci? Ai respect!
Dumneaei e doamna Utayama, intendenta Ōoku,
iar ea e concubina, domnița Botan!
Doamnă Awashima, văd că fata nou-venită are maniere ireproșabile.
Iertare! Se pare că n-a venit aici cu gândul să-și facă datoria!
Sunt gata să-mi pun viața în slujba datoriei.
Ōoku nu e un loc în care să-ți găsești împlinirea.
Ce vrei să spuneți?
Cum îndrăznești să deschizi gura?
Aici, trebuie să contribui la Ōoku, nu să-ți croiești propriul drum.
Asta căutăm noi aici, și tu, și eu.
Pe măsură ce îți îndeplinești atribuțiile, o să capeți o perspectivă mai largă.
Perspectivă...
Cu timpul, o să vezi că îndoiala ce o porți în suflet era neînsemnată.
O să rețin și eu ce-ați spus!
Doamnă Utayama, să mergem!
Să nu-i lăsăm pe domni să aștepte!
Doamnă Mugitani, încearcă să nu exagerezi nici dumneata!
Da, domniță Botan!
Jupâne Sakashita!
Ce e?
Ce-i cu zarva asta?
Nu știai că e sărbătoare?
Mi-a mirosit a prilej de câștig.
Ești culmea!
Doamna Yukiko, consoarta, a dat naștere copilului Maiestății Sale.
Asta sărbătorim cu acest mare festival.
Ceremoniile acestea nu se țin de obicei înainte de naștere?
Acum se face așa pentru că...
E încâlcită treaba.
Doamna Utayama o să sosească în curând!
Iertare, vă rog să vă opriți! Acolo stă doamna Utayama...
Nu-i nimic!
Iertare că v-am lăsat să așteptați!
Mă numesc Saburomaru Tokita. Dumnealui e Hiramoto Saga.
Tocmai am sosit și noi.
De ce a fost Sărbătoarea Nașterii amânată acum două luni...
Lăsați tot în seama mea!
Nu se poate, tocmai de aceea am fost trimiși aici.
Totul e așa cum scrie în raport.
Lipsa de pregătire nu explică cele întâmplate.
Deja am raportat chestiunea sfetnicului Otomo.
Mi s-a indicat să o rezolv pe plan intern.
Sfetnicul Otomo?
Sunt din familia Otomo, și slujesc în Ōoku.
Numele meu e Botan.
Se spune că doamna Yukiko a avut o naștere foarte dificilă
și e sleită de puteri.
Unii spun că e din pricină că ceremonia nu s-a ținut acum două luni.
Cu alte cuvinte, doamnă Utayama, e din vina dumitale.
Înțeleg acest lucru.
De asta am luat neobișnuita hotărâre de a organiza parada
după naștere.
Datoria noastră e să avem grijă ca Ōoku...
Ōoku aparține Maiestății Sale.
Vezi-ți de lungul nasului!
Iertare!
Dar guvernământul ne-a trimis aici să ne îngrijim
de bunul mers al ceremoniei.
Cu siguranță ți-a zis sfetnicul Otomo.
Desigur.
Dar vă cer să încetați cu indiscrețiile grosolane
și vorba de prisos cu servitoarele din Ōoku!
Acesta e Ōoku, unde bărbaților, de obicei, nu e le permis să intre.
Că-s la datorie au ba, cei ce încalcă regulile vor fi pedepsiți,
indiferent de obârșie.
Prea bine!
Orânduiți astfel încât să ne începem treaba de mâine!
Am înțeles.
Suma e însetată.
Nu.
Și Kiyo e însetată.
Nu.
Fuki nu e însetată.
- Păzitoare! - Maiestate!
Sunt însetat.
Iar domnița Fuki?
Maiestatea Sa e chiar împătimit, se pare!
În Ōoku sunt cam 2.000 de servitoare.
Micul-dejun să fie gata pentru toate înainte de răsărit!
Ce?
Iertare!
Întâi, o să faceți de mâncare pentru 50 de oameni din a patra aripă.
Când puteți, o să faceți pentru 100.
O sută?
Să mâncați și voi înainte să vă apucați!
Am înțeles.
Ai un scris minunat, Asa!
Dar când să ne trezim ca să fim gata la timp?
Pregăteam zilnic micul-dejun pentru vecinii mei.
O să fie bine!
Eu n-am pregătit niciodată micul-dejun.
Saburomaru e fratele mai mic al domniței-concubine Fuki.
E al treilea fiu al familiei Tokita.
Asta nu schimbă nimic.
O să ne ocupăm cu același zel de Sărbătoarea Nașterii.
Familia Tokita s-a mai înălțat în societate.
N-aș vrea să ne sfădim cu ei și să le dăm un avantaj suplimentar.
Zic asta ca membră al familiei Otomo.
Doamnă Utayama, și dumneata ai protecția familiei Otomo.
Poate ar trebui să îi lăsăm să creadă că au făcut treabă.
O să aveți amândouă rang de slujnice,
și o să dormiți la etajul doi.
O să o serviți pe șefa...
Două mii de fete?
Și doar opt dintre ele îl servesc pe Maiestatea Sa în așternut.
- De curățenie să vă apucați... - Cu răbdarea treci marea.
...fără să fiți poftite!
Da, doamnă!
Da...
Sunt concubinele. Mereu să le faceți loc!
Noi suntem florile care o înfrumusețează pe domnița Fuki...
Au venit concubinele!
Se pare că Maiestatea Sa e interesat numai de domnița Fuki.
Nu m-ai auzit?
Iertare!
Sper ca Maiestatea Sa să culeagă și florile din când în când!
Maiestatea Sa mi-a vorbit prima oară când eram doar un bobocel.
Cu siguranță o să vină și vremea voastră!
Domniță Fuki!
Salutări...
Cât de frumoasă sunteți!
Pesemne ești nouă.
Da, domniță! Eu sunt Kame.
Salutări!
Stai aici degeaba și vinzi gogoși?
Hai odată, că închidem!
Vând multe în afară de leacuri, dar nu și gogoși.
Și nici nu stau degeaba.
Nu bei?
Nu, am decis să nu beau până nu terminăm treaba.
N-ai niciun haz, știai?
Sarcina asta s-ar putea să fie mai grea decât credeam.
Stăm cu ochii pe niște fete frumoase.
Chiar nu mă plâng!
Ōoku face mai mult decât să producă un succesor.
Înțeleg asta.
Shogunatul și Ōoku sunt fețele aceleiași monede.
Relațiile din exterior sunt întreținute de munca depusă aici.
Lasă politica!
Dacă nu produce niciun succesor, ce rost are Ōoku?
Iertare, nu intenționez să-ți vorbesc sora de rău!
Noi avem de păzit bunul mers al Sărbătorii,
dar dna Utayama are dușmani afară din Ōoku.
Hoașca aia...
N-o îndrăgesc.
Înțeleg de ce e greu pentru cei din afară să facă ceva în Ōoku.
Pesemne de asta caută să-i restrângă influența dnei Utayama.
Nu pot să sufăr cum își dă aere de parcă ea e la cârma lumii.
Precis e greu să fii al treilea fiu în familia Tokita.
Ai obținut slujba asta datorită domniței Fuki.
Trebuie să vii cu rezultate.
De ce s-a amânat Sărbătoarea Nașterii acum două luni?
Precis cu un temei!
Poate că dna Utayama a deținut puterea-n Ōoku prea multă vreme.
Apa aia mirosea urât, așa-i?
Da. Mirosea a rânced.
Cum de au băut-o doamna Awashima și celelalte fete atât de lesne?
Stați cu ochii-n patru după foc!
Oare fiindcă o fac pentru Maiestatea Sa?
De-aș deveni o dată concubină ca domnița Fuki!
Era foarte frumoasă.
Când am trecut azi pe lângă domnița Fuki, s-au luminat și ochii dnei Mugitani.
E domnița Fuki!
Ce frumoasă e...
Toate concubinele sunt frumoase.
Și ochii tăi s-au luminat, așa-i?
Eu, în loc să devin o concubină fermecătoare,
aș prefera să învăț un meșteșug.
În clipa asta, năzuiesc să fiu caligrafă oficială.
Intensitatea afecțiunii Maiestății Sale față de domnița Fuki în ultima vreme...
Domnița Yukiko a zămislit tot o fată, vezi tu...
Pesemne că domnița Fuki e dibace.
În ritmul ăsta, succesorul Maiestății Sale o să fie...
Asa, mie mi se pare că tu ai izbândi orice-ai face.
Nu știu dacă eu o să izbândesc aici, în Ōoku.
O să fie bine. Să lucrăm cu sârg împreună!
Domnița Yukiko n-a fost aleasă de mult.
Influența domniței Fuki continuă să crească.
Cât despre domnița Botan Otomo...
Nu pare interesată de treaba de noapte.
Asa!
Mă bucur mult că te-am întâlnit, Asa!
Și eu.
Mâine începem devreme. Hai să dormim!
Bine. Noapte bună!
Noapte bună!
ZIUA A DOUA
Toată nenorocirea
Păcatele și necurățenia
Fie primenite
Fie mântuite
Cu voia cerurilor
- Zeiței Apei nu-i place focul. - Ocrotește-ne
Dă-ne bunăstare
Doamnă Utayama!
Salutări!
Sărbătoarea Nașterii, amânată de curând,
e la trei zile distanță.
Vom avea mulți oaspeți în acea zi.
În cele câteva zile rămase,
vreau să fim cu toatele foarte atente cât facem pregătirile.
Intră doar femeile cu dispensă!
Eu adun ofrandele pentru Sărbătoarea Nașterii!
Ōoku e interzis bărbaților!
Tot departe e?
Acum, voi anunța sarcinile pentru Sărbătoarea Nașterii.
Awashima va coordona Sărbătoarea Nașterii.
De la servitoare-șefă, va trece la întâmpinarea demnitarilor.
De la decorațiuni la mâncare și băutură, totul trebuie gestionat eficient.
Toată lumea va urma Instrucțiunile lui Awashima!
Am putea avea peste 100 de participanți la această Sărbătoare a Nașterii.
De la așezare la îndrumarea oaspeților la plecare,
nimic să n-aibă cusur!
Mugitani o să preia rolul de servitoare-șefă.
Mugitani va primi sprijinul cuiva
care cunoaște relațiile între shogunat și nobilii influenți,
concubina Otomo.
Mugitani, să înveți de la Otomo cum stă treaba!
Da, doamnă!
Deși a sosit abia ieri,
o să-i cer ceva și lui Asa.
Ea îi va însoți
pe Saburomaru Tokita și Hiramoto Saga, vătafii trimiși de shogunat.
E neobișnuit,
însă o voi avansa pe Asa la rang de slujitoare.
Vă rog să le spuneți câteva cuvinte!
Bravo, Asa!
Mă numesc Saburomaru Tokita.
Domniță Asa, prețuiesc ajutorul dumitale!
- E rudă cu Fuki? - De ce e așa neprotocolar?
...și mă voi bizui pe sprijinul dumitale, doamnă Mugitani!
Cei doi au venit aici să vegheze
ca pregătirile să fie desăvârșite, deși bărbații nu au voie aici.
Asa, ai grijă să înțeleagă că n-avem nevoie de supraveghere,
servindu-i așa cum se cuvine!
Acesta este Ōoku!
Slujiți-l cu abnegație!
Mergeți degrabă la posturi!
- Da, doamnă! - Da, doamnă!
Oare domnița Asa și domnița Kame se descurcă?
Jupâne Sakashita, ce crezi că le așteaptă pe cele două domnițe?
Asa o să răzbească, dar îmi fac griji pentru Kame.
Pentru fetele prea cumsecade uneori e anevoios.
Însă fetele care izbândesc
se schimbă atât de mult
încât parcă sunt alt om când le vezi din nou.
Asa!
- Am studiat căile Ōoku. - Kame...
Te ajut eu cu domnii aceia.
O să-mi fac treburile după aceea.
- Atunci... - Bine?
O să țin minte.
A mai fost o fată de curând care s-a schimbat complet.
Și unde e în clipa asta?
Am auzit că a plecat din Ōoku și s-a întors la țară.
Așa ai auzit?
Și cum o chema pe servitoarea asta?
De ce? De ce trebuie să spun cuiva alde tine?
Dormitorul e în față.
Vai, domnița Fuki a venit ieri pe aici
ca să-și facă munca de noapte...
Vai de mine, ce palpitant!
Am învățat multe. Ai recunoștința mea.
Totul e fascinant aici.
Domniță Asa, de cât timp ești în Ōoku?
Sunt impresionată, Kame!
E izbitor câte știi!
Orezul pregătit pentru ceremonie o să fie purtat în întreg Ōoku.
La urmă, va fi adus aici, iar caligrafa oficială...
Saburomaru, care dintre ele ți-ar plăcea?
Muncim. Nu fi necioplit!
N-avem de ce să ne sfiim.
Liniște!
Sarea de purificare trebuia să fi ajuns deja.
Întârzie din cauza vremii.
M-am gândit să cumpăr puțină de la un negustor local, să fie.
Pune-o pe Asa să ia!
Pe domnița Asa?
Kame!
Awashima, acum câți ani ai venit la Ōoku?
- Mi s-a făcut foame. - De șase ani.
Dintotdeauna am dovedit
că le dau mai mult de lucru celor care au talent și ambiție.
Așadar, și ție.
Dar rolul de servitoare, din prima zi...
Nici Kitagawa...
Doamnă Awashima, privește!
Arată ca opera unei novice?
E scrisul domniței Asa.
Toți se iubesc pe sine.
Toți jinduim să fim recunoscuți, iubiți,
și prețuiți.
Dar nu putem împlini aceste dorințe de unii singuri.
Sperăm să le împlinească cei de lângă noi, dar ei ne fac și concurență.
Aceiași oameni se întrec cu noi pentru aceleași câteva posturi.
Mă leg să fiu mai sârguincioasă!
Vreau doar să vorbim!
Cred că asta a fost cea mai lungă zi din viața mea.
Deci așa arată odăile private!
Sper să primesc și eu una în curând!
Ești minunată, Asa!
Mă îndoiesc că a mai fost cineva numit într-o funcție oficială
într-o singură zi.
Doamna Utayama m-a ales pe mine. Trebuie să fiu sârguincioasă.
Bine, te las.
Poftim? Pleci deja?
Voiam să văd cum sunt odăile.
Eu am rang mic. Am de pregătit așternuturi.
Am înțeles.
Ne vedem mâine!
Da! Ne vedem mâine!
Unde e umbrela?
Iertare!
Eu am lăsat-o aici.
Când am schimbat odăile,
am uitat-o aici.
Ați stat în odaia asta?
Da.
Numele meu e Kitagawa.
Domniță Kitagawa, numele meu e Asa.
Zău, nu e nevoie să-mi vorbești așa!
Văzându-ți chimonoul,
conchid că ești caligrafa oficială.
Asemenea titluri au valoare doar în Ōoku.
Am vizitat Ōoku cu tata când eram mică.
Sărbătoarea Nașterii m-a inspirat în vremea aceea,
și de atunci am visat să lucrez în Ōoku.
În spatele dansatoarelor.
caligrafa mânuia penelul cu nemărginită forță.
Îmi amintesc cum m-a fermecat acea priveliște.
Acela trebuia să fie rolul meu în recenta Sărbătoare a Nașterii.
Am auzit că s-a anulat din cauza unei probleme.
Așa e.
Ce penel minunat!
Nu te înscrii să fii caligrafă oficială?
N-aș îndrăzni.
Mai am multe de învățat.
Aș vrea să mai vorbim.
Între noi două, lasă rangul!
Mulțumesc din suflet!
Ai grijă de păpușă pentru mine?
Poftim?
O să mai vin s-o văd și pe ea.
Ai grijă și odihnește-te bine!
Așa o să fac.
Noapte bună!
Domniță Kitagawa...
ZIUA A TREIA
Toată nenorocirea
Hai, nu adormi!
Iertare...
Mereu mă bizui pe tine.
N-ai ce face.
Fie mântuite
Cu voia cerurilor
- Hai! - Da!
- Tată! - Tată!
Fete cuminți!
Ce-i mizeria asta?
Nu ți-am spus să termini ieri?
Ai uitat?
Nu, dar...
Iertare! O să fac repede acum.
Să începi acum? N-o să se usuce-n veci!
De asta trebuia s-o faci ieri!
Asta nu e treabă de lăsat pe azi!
Plus că azi ai alte treburi, nu?
Cerule!
Nu ți-e rușine să faci treabă de mântuială?
Care e necazul?
Domnița Asa! Îndatoririle ei!
Nu și-a terminat treaba!
Iertare din tot sufletul!
Eu n-am verificat.
E inacceptabil!
Dar sarea pe care am cerut-o ieri?
Mă întreb ce s-a întâmplat cu ea.
Da, doamnă!
Am trimis după ea de îndată după ce mi-ați zis.
A sosit dis-de-dimineață.
Impresionantă treabă! A domniței Asa, cel puțin.
Nu a unei poame ca tine!
Doamnă Awashima!
Kame nu s-a trezit nici azi să pregătească micul-dejun.
Ce zici de asta?
N-a fost așa.
E vina mea că nu i-am cerut domniței Kame să mă ajute.
Deși era o sarcină pentru doi oameni,
am crezut că mă descurc singură.
M-am înșelat.
Atunci, ce-mi spui tu mie
e că singurul lucru de care ești în stare e să flirtezi cu bărbații?
- Nu... - Doamnă Mugitani!
Ieri te-au distras bărbații, iar azi ai dormit prea mult!
Nu știu ce-mi ești, leneșă sau ușuratică?
- Dacă... - Măi, să fie!
N-am fost suficient de drăguță?
- N-am zis... - Dar ce ai zis?
Ajunge!
Domniță Kame, ia-ți lucrurile și du-te în odaia doamnei Mugitani!
Trebuie să înveți de la zero ce implică îndatoririle tale.
Doamnă Mugitani!
Comportă-te cum i se cuvine unei servitoare din Ōoku!
- Da, doamnă! - E vina mea, așa că...
Ei, așa!
Tocmai ai fost avansată.
Vei prelua și sarcina de a o instrui pe domnița Kame?
Da, dacă asta e datoria mea,
- ...accept smerită. - Ce?
De acum...
O să fiu mai atentă! O să fiu sârguincioasă!
- Nu! - Îmi pare rău!
Îmi asum eu răspunderea s-o îndrept pe fata asta!
- Îmi pare rău! - Kame...
Ce mâini frumoase...
Una dintre servitoare s-a îmbolnăvit acum două luni,
și apoi a părăsit Ōoku.
Nimănui nu i s-a spus clar
de ce s-a amânat Sărbătoarea Nașterii.
Să cerem shogunatului să cerceteze?
Ce mecanism splendid!
E o balanță.
O balanță?
Cum funcționează? Și ce cântărește?
Ceea ce omul...
Ceea ce omul...?
...nu poate vedea, și cât de departe se află.
Măi...
Ești cam neserioasă față de îndatoririle tale.
E limpede.
Fac tot ce pot.
Dar nu mă pot trezi devreme.
Încerc să-mi amintesc ce mi se spune, dar mereu ajung să uit.
Nu fac treabă bună ca restul,
și mereu rămân în urmă.
De ce ai venit la Ōoku?
Ce cauți aici?
Am mai văzut eu fete ca tine.
Crezi că dacă ești plăcută ochiului,
ți-e îngăduit să lenevești!
Nu-ți pasă decât să ajungi în patul Maiestății Sale!
Nu e adevărat...
A venit!
Nu, încetează! Dă-i drumul!
Dacă vrei să iei slujba asta în serios,
n-ai nevoie de toate astea!
Nu!
Nu ți-am zis?
Dacă treci de poarta asta, o să-ți pierzi capul!
S-a ivit
un mononoke.
Oprește-te!
Ce?
Avem o urgență!
În spate?
Nu ți-e îngăduit să intri...
Ce sunt astea?
Ce s-a întâmplat?
Caleidoscopul...
Jupâne Sakashita!
Unde e intrusul?
Doamnă Awashima!
E deasupra?
- Nu pleca! - Stai...
Doamna Awashima?
Da. A auzit un țipăt groaznic, și părea să fie doamna Mugitani.
A dispărut?
Stai...
Ce-i zarva asta?
Kame!
E în viață!
Domnița Kame era singură aici?
Auzisem că e cu doamna Mugitani.
E bine că te stăpânești.
Kame e cumva...
O să-și revină.
Se pare că...
n-am ajuns la timp.
- Uruiala aceea... - Ce e?
Mugitani!
Aici n-a fost mâna omului.
- Cine ești? - Nu e om?
Sunt un negustor de leacuri, atât.
Te faci vinovat că ai intrat în Ōoku și ai făcut tărăboi!
Vă confruntați cu ceva ce nu poate fi ucis de acea sabie.
Asta e lucrătura unui mononoke.
- Mono... - ...noke?
Cauza acestor apariții...
- Apariții? - Nu există așa ceva în Ōoku!
Permiteți-mi
să-l nimicesc!
Pe măsură ce podeaua udă se usucă, apare un cerc.
Acest mononoke...
- ...a fost cândva ayakashi, iar numele său... - Ce?
...este Karakasa.
Doamna Mugitani...
Ce e zgomotul ăla?
I-am identificat Forma.
Forma?
Aparițiile o să înceteze doar dacă omor acest mononoke.
Caleidoscopul...
Dar omul n-are puterea să ucidă un mononoke.
Așa că am sabia asta.
Kon e una dintre cele opt săbii din Yin și Yang.
Această sabie de pe tărâmul Shuga poartă cele 64 de hexagrame.
E cunoscută drept...
Sabia Sacră!
De ce nu l-ai ucis cu sabia aia imediat?
Sabia se arată doar cu anumite condiții.
Condiții?
Formă.
Adevăr.
Motiv.
Fără aceste trei elemente,
nu pot scoate sabia.
Adevărul e realitatea.
Motivul e adevărata natură a patimilor
care mocnesc aici, în Ōoku.
Carevasăzică, dacă arăți sabiei cele trei elemente,
poți să ucizi acest așa-zis mononoke?
Categoric.
Iar ca să-i înfățișez aceste trei elemente...
- Sakashita! - Da!
- Dă-i omului o dispensă! - Sunteți sigură?
Vreau să nimicești acest Karakasa!
Să nu suflați o vorbă despre incidentul de azi!
Și, până nu se încheie Sărbătoarea Nașterii,
Mugitani nu a murit.
Poftim?
Ai înțeles, Awashima?
Am înțeles.
Doamnelor și domnilor!
Vă cer să îmi împărtășiți...
Adevărul și Motivele voastre!
ZIUA A PATRA
Toată nenorocirea
Păcatele și necurățenia
Fie primenite...
E bună apa? Cerească...
Stai așa!
Zeița Apei, nu?
Dă-ne bunăstare
Pot să vă rog să n-o izgoniți încă pe domnița Kame?
Nu avem loc aici
pentru cei neînzestrați sau cei care nu pot contribui.
De obicei, ne dăm seama cine sunt din primele trei zile.
Te las pe tine să te ocupi de Kame.
Ăla cine mai e?
Un negustor de la Poarta Nanatsu.
Ascultați-mă!
Mugitani a fost nevoită să se întoarcă acasă la familia ei.
- Ce se petrece? - Zău așa...
A plecat dis-de-dimineață și nu și-a putut lua rămas-bun.
Privește!
Cea care poartă o povară grea capătă puterea să urce treapta următoare.
Aș vrea s-o numesc pe Asa servitoare-șefă
și s-o pun să preia locul lui Mugitani.
Servitoare-șefă?
S-a mai întâmplat așa ceva?
Domnița Asa...
Socotesc că te descurci.
Vă rog...
lăsați pe mine!
Aud că servitoarea aceea n-a ajuns acasă.
Ce ai spus?
Numele ei era...
Ce caută un negustor în Ōoku?
O să fii scurtat de cap!
Întreab-o pe doamna Utayama!
Văd că Utayama are multă putere politică.
Mi-ar plăcea să-i calc pe urme.
Ce? O sabie?
Aș vrea să vă întreb ceva despre o servitoare.
E bună apa?
Domniță Kitagawa...
Uneori trebuie să te lepezi de ceva ca să poți înainta.
Domniță Asa, mă întreb, tu de ce o să te lepezi?
N-am avut decât lucruri de care voiam să mă lepăd.
Dar unele lucruri n-ar trebui lepădate.
Nu toate lucrurile...
...sunt tangibile.
Leapădă-le, și te vei usca!
Am ceva ce n-aș vrea să se usuce.
De aceea, trebuie să mă lepăd de acel ceva.
Domniță Asa!
Nu vreau să...
Nu vreau s-o văd pe doamna Mugitani.
Nu-i nimic.
Azi poți să lucrezi cu mine.
Serios?
Da.
Poți să preiei sarcina de a întâmpina oaspeții
la ceremonie?
Doamnă Utayama, nu sunt subordonata dumitale.
Ca membră al familiei Otomo,
mă ocup doar de relațiile dintre Ōoku și lumea de afară.
Vorbești fără ocolișuri.
Noi, servitoarele, n-avem ce căuta în dormitor.
Așa e rânduiala în Ōoku.
E magician?
Ce se petrece?
Karakasa e aproape.
Karakasa?
Te-am prins!
Cumva, țelul tău
e să provoci necazuri
și să-mi periclitezi funcția?
Ce scris frumos!
Ați înțeles greșit!
După ce am întâlnit-o pe Asa aici, mi-am dat seama că o să am necazuri.
Eu n-aș fi în stare în veci să fac lucrurile ca ea.
În ritmul ăsta, o să fiu alungată.
M-am gândit că...
dacă l-aș fermeca pe Maiestatea Sa...
Ne chinuiești fiindcă te-am pus să-ți arunci pieptănul?
Ce?
Nu există niciun mononoke, așa-i?
Mononoke?
Tu ai ascuns-o pe Mugitani, așa-i?
Tu și Asa!
Nu știu despre ce e vorba...
Asa te-a pus să faci asta?
Faci numai ce vrei tu
și faci de mântuială ce nu-ți place!
- Nu există mișelie mai mare! - Opriți-vă!
Visez, cumva?
Hai după el!
Privirea aia vicleană!
Fetișcană fără rușine!
De ce?
Doamnă Utayama!
N-am vrut să îl lepăd!
Iertare!
Nu se deschide!
Îmi pare rău! Iertare!
Îmi pare rău!
Îmi asum eu răspunderea
s-o îndrept pe fata asta!
Negustorul de leacuri și cei doi vătafi fac tevatură.
Poftim?
Zic că e un mononoke!
- Ce? - Nu intrați!
Luați-o!
Stai...
Ea nu mai poate fi salvată.
Deci transformă oamenii în apă de ploaie?
Domnița Kame e pe podeaua de lut.
Kame!
Acum două luni, o servitoare a dispărut din Ōoku.
Chipurile, s-a întors la țară după ce a fost destituită.
Dar s-a făcut nevăzută, și nimeni nu știe unde e.
Doamna Mugitani chiar a plecat acasă azi-dimineață?
Iar acum două luni,
Sărbătoarea Nașterii a fost amânată.
Chiar e doar o coincidență?
Degeaba, așa-i?
E aproape.
Ce se aude?
Nu e treaba voastră.
Nu v-am spus că sfetnicul Otomo a fost înștiințat?
Spune-mi!
Servitoarea dispărută... Cum o cheamă?
- Păpușa... - Fosta caligrafă oficială...
Domnița Kitagawa!
I-am identificat Adevărul.
Domnița Kitagawa e Adevărul?
Mononoke...
Vine!
Ce e aia?
Acel mononoke
e Karakasa!
Iertare!
Asta nu e forma finală a lui Karakasa.
Odată ce prinde formă în lumea asta, o să devină de neoprit.
Awashima!
Ce se întâmplă în Ōoku?
Intenționez să nu anulez
Sărbătoarea Nașterii!
Mi-e prea frică!
Asa, să mă ții de mână până dimineață!
Bine.
Făgăduiește-mi! Altfel, nu mai vorbesc cu tine!
O să te țin de mână, promit!
Orice ar fi, bine?
Am întâlnit-o pe domnița Kitagawa.
Ai întâlnit-o? Dar domnița Kitagawa e...
Trebuie să nu mă usuc.
Ce?
Asta am aflat.
Mulțumită domniței Kitagawa,
mi-am dat seama ce e prețios.
Ce nu trebuie să lepăd.
Ce bine!
Da.
- Și ce e? - Ce?
Lucrul prețios.
Nu-ți pot spune.
Spune-mi!
Vreau să-ți spun ceva, Kame.
Ce anume?
Ceva important.
ZIUA SĂRBĂTORII NAȘTERII
Vă rog să nu ne stați în cale!
Adică?
Doamna Awashima a murit după Sărbătoarea Nașterii.
Dar de ce...
Sărbătoarea e doar obligație.
Dar mulți s-au dăruit cu totul acestei obligații.
Cine dă atâta importanță unei trebi?
Nu era treaba dumitale
să cauți rele despre doamna Utayama și s-o împingi să decadă?
Domniță Asa...
Trimit un sol mai târziu. Treaba ta poate să aștepte până mâine.
Până la încheierea sărbătorii, n-am să îngădui neorânduială în Ōoku.
Dă-ne bunăstare
Ai vorbit cu domnița Kitagawa?
Mi-am zis că Negustorul de leacuri te poate proteja, Asa!
Poate că putem să aflăm ce Motiv are acest mononoke.
Nu știu ce s-a întâmplat cu domnița Kitagawa.
Însă...
Însă ce?
Acum cred că înțeleg
ce simțea domnița Kitagawa.
Ce simțea?
Îmi pare rău că n-am nimic folositor de zis.
Nu, ajută puțin.
Dar adevăratul mister e doamna Utayama.
- De ce nu ia în seamă aceste apariții? - Bine zis.
De ce insistă să țină ceremonia?
Suntem în Ōoku.
Uneori, trebuie să curmi ce simți ca să-ți poți face datoria.
Dacă un om poate să facă asta,
pot să judec cât de potrivit e să se ocupe de sarcini importante.
- Și Kitagawa? - Am măsurat-o și pe ea.
Atunci, următoarea lui victimă...
Dacă ați anula sărbătoarea, ca acum două luni,
nu ar potoli aparițiile?
Așa zici tu?
Doamnă Utayama...
Asta e datoria noastră.
Ai dreptate.
Un mononoke? Înfricoșător!
Ce facem cu ceremonia?
Au murit oameni. Trebuie anulată...
Sărbătoarea Nașterii se va desfășura așa cum am plănuit.
Arăta ca un călugăr mumificat.
- În locul răposatei... - S-a transformat în mumie.
Cu siguranță a suferit mult.
A sosit ziua Sărbătoarea Nașterii.
M-aș bucura să cooperați pe deplin.
- Pentru Maiestate, consoartă și copil... - Vorbește tare, nu glumă!
- ...ceremonia trebuie să meargă ca unsă. - Se cade așa?
Să începem Sărbătoarea Nașterii!
Duceți-vă și ocupați-vă locurile!
- Am înțeles. - Am înțeles.
Unu, doi...
Hei-rup!
După moment, bucuria se termină prea repede.
Timpul nu așteaptă pe nimeni.
Precis vă pare rău că nu puteți participa.
Nu-i nimic.
Așa e în culise.
Dacă eu sunt aici, când mononoke...
Îmi amintesc ce mi-ați zis când ne-am cunoscut.
Că o să capăt o perspectivă mai largă, cu timpul.
Ați avut dreptate, doamnă Utayama!
Acum am început să văd
cât de neînsemnată era suferința mea de până atunci.
Când stai deasupra celorlalți,
vezi lucrurile altfel.
M-am văzut pe mine netulburată de nimic.
Hei-rup!
Dar, în același timp, ceva îmi ținea simțirile în frâu.
Acel ceva...
era domnița Kame.
Kame? Ai hotărât ce e de făcut cu ea?
- I-am cerut să părăsească Ōoku. - Voiam să devin concubină.
Voiam să port un chimonou frumos pentru Maiestatea Sa...
Nu te-ai lăsat clintită de afecțiune.
Precum Kame, și eu îmi doream să mâncăm împreună.
Îmi doream să stau de vorbă cu ea până târziu în noapte.
Îi mulțumesc domniței Kitagawa.
Kitagawa?
...nu poartă pică nimănui!
Doamnă Utayama!
A venit acel mononoke?
M-am lepădat...
Negustorule!
Dacă nu-l ucidem curând, ne paște necazul!
Să aflăm Motivul!
Dacă nu scot sabia, s-a zis cu noi!
Doamnă Utayama!
- Ce ai lepădat? - Ce?
Încearcă să treacă pe partea asta!
De ce te urmărește Karakasa?
Nu știu!
Tavanul!
Vin!
Saburomaru?
Numai uscăciune...
Domniță Kitagawa?
Domniță Kitagawa!
Kitagawa...
M-am...
M-am uscat de tot.
Deci aceea e domnița Kitagawa?
Karakasa...
se manifestă în lumea asta!
Prima dată când am fost îndemnată să mă lepăd de ceva prețios mie,
am făcut-o fără preget.
Lepădându-mă,
am hotărât să devin altcineva.
Datorită bunăvoinței doamnei Utayama, am crescut în rang.
A mai intrat o fată în Ōoku în același timp cu mine.
Se chinuia să-și găsească locul aici și era tare uitucă.
Mă irita din ce în ce mai tare.
Mi s-a dat un rol însemnat la Sărbătoarea Nașterii.
În acea zi, i-am spus
să părăsească Ōoku.
Credeam c-o să fiu pe pace și o să-mi pot vedea de îndatoririle mele.
Așa am crezut...
Dar m-am înșelat.
Am început să mă întreb ce se schimbase în mine.
Mi-am dat seama că mă uscasem.
Puțin câte puțin, mi-a pierit pofta de muncă.
Am fost destituită.
Nu mai puteam ieși din cameră.
Ca să mă usuc,
pesemne că am lepădat ceva.
Ceva important.
L-am lepădat acolo jos.
Nu!
Kame...
Asa!
O să fie bine!
Kitagawa?
Domnița Kitagawa mi-a spus.
Să nu mă usuc.
Îmi poartă pică?
Eu cred că domnița Kitagawa
nu poartă pică nimănui!
Datoria mea...
Asta e...
datoria...
mea!
Miroase urât!
Motivul a fost dezvăluit.
Formă.
Adevăr.
Motiv.
Acum, că am aceste trei elemente,
o să-mi descătușez
sabia!
Arată-te!
Karakasa!
O să te despic,
o să te purific și o să te trec sub tăcere.
Mononoke!
Du-te înapoi!
Te despic!
Iartă-mă!
Și, jos!
- Ăla e mononoke? - Gura!
Să mergem împreună!
Ce prețuiești cel mai mult?
Nu pot să spun!
Poftim?
Vai mie...
O să-mi fac datoria.
Gata!
Iar acum...
mă retrag cu smerenie.
Negustorule!
Nici acum nu izbutesc să-i văd
Forma.
Zâmbea.
POVESTEA CONTINUĂ
ÎN CAPITOLUL II: CENUȘA FURIEI
FANTOMA DIN PLOAIE
SFÂRȘIT
Subtitrarea: Clara Lițescu